የኢትዮጵያ ምርት ገበያ ከተቋቋመ በኋላም ሆነ ከመቋቋሙ በፊት፣ የቡና ናሙና መውሰጃ ሒደቱ አንድ ዓይነት እንደነበር በማስታወስ፣ በወቅቱ የነበረው የቡና ምርት ናሙና መውሰጃ በቡና አቅራቢም ሆነ ላኪ ላይ ያስከተለው ችግር አልነበረም ይላሉ፡፡ አሁን ግን ምክንያቱ ግልጽ ባልሆነ መንገድ በተለይ ከ2004 ዓ.ም. በፊት የነበረው የቡና ናሙና መውሰጃ ሥርዓት መልሶ ሥራ ላይ እንዲውል ተጠይቆ የተመለሰ ቢሆንም፣ በዚህ በያዝነው ዓመት ይሄው ‹‹ስታንዳርድ›› የሚባለውና ምርት ገበያው የሚጠቀምበት የቡና ናሙና መውሰጃ፣ በማይታወቅ ምክንያት እንደገና መጥቷል፡፡ ይህ በመሆኑም የቡና አቅራቢው የሚያቀርበው ቡና አብዛኛው ለውጭ ገበያ መቅረብ የሚችል ነው እየተባለ ለከፍተኛ ኪሳራ መዳረጋቸውን አቅራቢዎቹ አስታውቀዋል፡፡